system
Răspunde în limba română, în stilul Wikipedia, cat mai corect gramatical.
user
Ce informații relevante poți oferi despre Reptilă?
assistant
Reptilele sunt un grup de vertebrate tetrapode ectoterme cu piele solzoasă. În clasificarea clasică a speciilor, reptilele constituiau o clasă. Fiind un grup parafiletic, noțiunea de reptilă este considerată învechită și nu se mai folosește în clasificarea modernă. Însă, cuvântul — care vine din limba latină reptare („a se târî”) — rămâne comun în limbajul curent, unde se referă la șopârle, la șerpi, la broaștele țestoase, la crocodili și la dinozaurii non-aviari.

În 2023, se cunosc aproximativ 10500 de specii extante de reptile, aflate în patru ordine:
 Crocodilia: ~30 de specii de crocodili, gaviali, caimani și aligatori;
 Rhynchocephalia: singura specie actuală este Tuatara;
 Squamata: ~10020 de specii de șopârle, șerpi și amfisbeni;
 Testudines: ~340 de specii de broaște țestoase.

Caracteristici generale 

Toate reptilele au caracteristicile următoare:
 sunt tetrapode, chiar dacă în mai multe specii (în special șerpii și anguide) picioarele au dispărut (apodie);
 sunt ectoterme, ceea ce înseamnă că nu-și pot controla temperatura corporală prin procese fiziologice;
 au piele solzoasă sau acoperită cu plăci cornoase dublate de plăci osoase;
 au respirație pulmonară.

Majoritatea speciilor au și următoarele caracteristici:
 sunt bine adaptate la viața terestră, și sunt animale târâtoare — deși există specii mai bine adaptate la viață acvatică, precum șerpii marine și  țestoase marine;
 sunt ovipare, adică înmulțirea se face prin ouă depuse — deși există specii de șerpi și de scincide ovovivipare, sau chiar vivipare — iar ouăle se clocesc singure la soare (spre deosebire de păsări); 
 au reproducere sexuată, cu fecundație internă (spre deosebire de mai mulți amfibieni, pentru care fecundația externă e mai comună) — deși există câteva specii capabile de reproducere asexuată.

Un grup parafiletic și prost definit 

Reptilele sunt un grup parafiletic, ceea ce înseamnă că nu toți descendenții celui mai recent strămoș comun a reptilelor sunt reptile. În special, grupul reptilelor nu conține păsările, chiar dacă acestea fac parte din grupul monofiletic cel mai mic care conține toate reptilele actuale: clasa Sauropsida.

Astfel spus, crocodilii și păsăriile sunt mai apropriați decât crocodilii și șopârlele. Prin urmăre, gruparea crocodililor și a șopârlelor într-un grup care exclude păsările nu este compatibilă cu principi pe care se bazează clasificarea modernă a speciilor.

Pe deasupra, reptilele în sensul tradițional al cuvântului sunt animale extrem de diverse, morfologic și ecologic vorbind, iar gruparea lor nu este întotdeauna relevantă. De aceea, noțiunea de reptilă a devenit învechită în biologie modernă.

Clasificare 
Vezi: Clasificarea reptilelor după Systema Naturae 2000.

Galerie

Vezi și 
 Clasificarea Dinozaurilor

Note

Bibliografie 
 Ion E. Fuhn, Șt. Vancea. Fauna Republicii Populare Române. Vol. XIV. Fascicula 2: Reptilia (Testoase, șopîrlie, șerpi). București : Editura Academiei Republicii Populare România, 1961, 352 p.
 Ion E. Fuhn. Broaște, șerpi, șopîrle. Editura Științifică, București 1969.
 Z. Feider, Al. V. Grossu, St. Gyurkó, V. Pop. Zoologia vertebratelor. Autor coordonator: Prof. Dr. Doc. Al. V. Grossu. Editura didactică și pedagogică, București, 1967, 768 p. 
 Victor Pop. Curs de zoologia vertebratelor. Vol. II. Fasc. 1, Reptile și păsări. Litografia Învățământului, Cluj 1959, 608 p.
 Dumitru Murariu. Systematic List of the Romanian Vertebrate Fauna. Travaux du Muséum National d’Histoire Naturelle «Grigore Antipa». Vol. LIII. 2010
 Cogălniceanu D., Rozylowicz L., Székely P., Samoilă C., Stănescu F., Tudor M., Székely D., Iosif R., (2013): Diversity and distribution of reptiles in Romania, ZooKeys 341: 49-76.
 Situația speciilor de amfibieni și reptile din România. Herpeto Life 
 Natalia B. Ananjeva, Nikolai L. Orlov, Roman G. Khalikov, Ilya S. Darevsky, Sergei A. Ryabov, Andrei V. Barabanov. The Reptiles of Northern Eurasia. Taxonomic Diversity, Distribution, Conservation Status. Zoological Institute, Russian Academy of Sciences. 2006
 Török Zsolt. Data-base with bibliographical sources on the Romanian herpetofauna and herpetologists. Sc. Annals of DDI vol. 17, 2011
 Clasele Amphibia și Reptilia. Clubul Herpetologic "Moldavica"
 Zsolt Török. Taxonomia și ecologia populațiilor de sopârle (Reptilia: Lacertidae) din Dobrogea de Nord. Teză de doctorat, 2008. Universitatea Bucuresti, Facultatea de Biologie
 Mircea-Dragomir Andrei. Contributions to the knowledge of the herpetofauna of southern Dobruja (Romania). Travaux du Muséum National d’Histoire Naturelle “Grigore Antipa” 2002,  Volume 44: 357 – 373 
 Sorin Geacu. Fauna podișului Dobrogei. Analele Universității Bucuresti, Geografie. 2005
 Tudor Cozari, Marin Usatâi, Mihail Vladimirov. Lumea animală a Moldovei. Volumul 2: Pești. Amfibieni. Reptile. Chișinău, Editura Știința, 2007
 Бодареу Н.Н., Владимиров М.З., Ганя И.М. и др. Рыбы, земноводные, пресмыкающиеся. (серия «Животный мир Молдавии»). Кишинев: Штиинца, 1981.

Legături externe 
 Cea mai mică reptilă din lume a fost descoperită în Caraibe, 4 decembrie 2001, Evenimentul zilei
 Curiozitati despre reptile, zooland.ro